
Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 16 straipsnio 1 dalimi ir atsižvelgdama į Lietuvos Respublikos švietimo, mokslo ir sporto ministro 2023 m. rugsėjo 4 d. įsakymo Nr. V-1142 „Dėl Ikimokyklinio ugdymo programų gairių patvirtinimo“ 46 punktą, Zarasų rajono savivaldybės taryba n u s p r e d ž i a:
1.	Pripažinti Zarasų rajono savivaldybės tarybos 2020 m. gruodžio 29 d. sprendimą Nr. T-226 „Dėl pritarimo Zarasų „Lakštingalos“ mokyklos ikimokyklinio ugdymo programai“ netekusiu galios.
2. Paskelbti sprendimą Teisės aktų registre ir rajono Savivaldybės interneto svetainėje www.zarasai.lt.

Zarasų rajono savivaldybės tarybai

Parengto sprendimo projekto tikslas – pripažinti netekusiu galios sprendimą, kuriuos pritarta Zarasų „Lakštingalos“ mokyklos ikimokyklinio ugdymo programai (toliau – Programa). 
Sprendimo projekto šiuo metu esantis teisinis reglamentavimas. 
Lietuvos Respublikos vietos savivaldos įstatymo 15 straipsnio 4 dalis nurodo, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.
Lietuvos Respublikos vietos savivaldos įstatymo 16 straipsnio 1 dalis sako, kad Savivaldybės taryba savo įgaliojimus įgyvendina kolegialiai savivaldybės tarybos posėdžiuose. Savivaldybės taryba svarstomais klausimais priima sprendimus ir kontroliuoja, kaip jie įgyvendinami.
Lietuvos Respublikos Švietimo, mokslo ir sporto ministro 2023m. rugsėjo 4 d. įsakymo Nr. V-1142 „Dėl ikimokyklinio ugdymo programų gairių patvirtinimo“ 46 punktas sako, kad mokyklos, kuri vykdo Programą, savininko teises ir pareigas įgyvendinanti institucija, savivaldybės vykdomoji institucija ar (ir) dalyvių susirinkimas, įvertinęs šeimų, auginančių ikimokyklinio amžiaus vaikus, švietimo poreikius, teikia pritarimą Programai. Programą mokykla tvirtina ne vėliau nei prieš mėnesį iki jos įgyvendinimo pradžios.
Naujai patvirtintose ikimokyklinio ugdymo gairėse yra numatyta galimybė pritarimą Programai teikti mero potvarkiu. Atsižvelgiant į tai, kad tik Zarasų „Lakštingalos“ mokyklos Programa yra patvirtinta Tarybos sprendimu (nors vykdoma ir kitose mokyklose) ir į vertinant biurokratijos mažinimo galimybes, siūloma visų mokyklų Programoms pritarti mero potvarkiu. Su mokyklomis suderinta, kad Programas pritarimui teiktų merui. 
Galiojantys teisės aktai, kuriuos būtina pakeisti ar panaikinti, priėmus teikiamą Savivaldybės sprendimą. Teisės aktų keisti nereikės. 
Biudžeto lėšų poreikis. Biudžeto lėšų poreikio nėra.
Sprendimo projekto autoriai (rengėjai), iniciatoriai: institucija, asmenys ar piliečių įgalioti atstovai bei priimto teisės akto nauda Savivaldybei.
Sprendimo projekto iniciatorius yra Zarasų rajono savivaldybės administracijos Švietimo, kultūros ir sporto skyrius, rengėja – Renata Šatrovienė, Zarasų rajono savivaldybės administracijos Švietimo, kultūros ir sporto skyriaus vyriausioji specialistė. Priėmus šį sprendimą bus panaikintas sprendimas, kuriuos patvirtinta Zarasų „Lakštingalos“ mokyklos ikimokyklinio ugdymo programa. Ji bus tvirtinama mero potvarkiu. 
Sprendimo projekto rengimo metu gauti specialistų vertinimai ir išvados. Pareigos kreiptis į specialistus dėl vertinimų ar išvadų pateikimo nėra. 
Priėmus šį sprendimo projektą galimos pasekmės: 
teigiamos – teisės aktų vykdymas, 
neigiamos – nėra duomenų apie galimas (tikėtinas) neigiamas pasekmes priėmus teikiamą sprendimo projektą.

